title: Vykonávacie nariadenie Komisie (EÚ) č. 1060/2013 z  29. októbra 2013 o povolení bentonitu ako kŕmnej doplnkovej látky pre všetky druhy zvierat  Text s významom pre EHP

text:
               31.10.2013

               SK

               Úradný vestník Európskej únie

               L 289/33

         VYKONÁVACIE NARIADENIE KOMISIE (EÚ) č. 1060/2013
   z 29. októbra 2013
   o povolení bentonitu ako kŕmnej doplnkovej látky pre všetky druhy zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               Nariadením (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje opätovné preskúmanie doplnkových látok povolených podľa smernice Rady 70/524/EHS (2).

               (2)

               Smernicou Komisie 82/822/EHS (3) bol bentonit v súlade so smernicou 70/542/EHS povolený bez časového obmedzenia ako kŕmna doplnková látka na použitie u všetkých druhov zvierat a zaradený do skupiny viažucich, protispekavých a zrážacích látok. Táto doplnková látka bola následne zapísaná do Registra kŕmnych doplnkových látok ako existujúci výrobok v súlade s článkom 10 ods. 1 písm. b) nariadenia (ES) č. 1831/2003.

               (3)

               V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o opätovné prehodnotenie bentonitu ako kŕmnej doplnkovej látky pre všetky druhy zvierat v skupine viažucich a protispekavých látok a v súlade s článkom 7 uvedeného nariadenia žiadosť o nové použitie ako látky na obmedzenie kontaminácie rádionuklidmi u všetkých druhov zvierat. Okrem toho bola v súlade s článkom 7 nariadenia (ES) č. 1831/2003 predložená žiadosť o nové povolenie bentonitu ako látky na zníženie kontaminácie krmív mykotoxínmi u všetkých druhov zvierat. K uvedeným žiadostiam, v ktorých sa vyžaduje zaradenie doplnkovej látky do kategórie „technologické doplnkové látky“, boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

               (4)

               Európsky úrad pre bezpečnosť potravín (ďalej len „úrad“) dospel vo svojich stanoviskách z 2. februára 2011 (4), zo 14. júna 2011 (5) a 14. júna 2012 (6) k záveru, že za navrhovaných podmienok použitia nemá bentonit nepriaznivý účinok na zdravie zvierat, ľudí ani na životné prostredie a že má potenciál byť účinný ako viažuca a protispekavá látka a takisto ako látka na obmedzenie kontaminácie rádionuklidmi u všetkých druhov zvierat. Zároveň sa potvrdilo, že bentonit má potenciál byť účinný ako látka viažuca aflatoxín u dojníc a že tento záver možno rozšíriť na všetky prežúvavce. Úrad nepovažuje osobitné požiadavky na monitorovanie po uvedení na trh za potrebné. Úrad zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

               (5)

               Keďže vykonané štúdie in vitro spĺňajú podmienky na preukázanie účinnosti technologických doplnkových látok stanovené v nariadení Komisie (ES) č. 429/2008 (7) a zvlášť tie v bode 4 prílohy II a bode 1.4 prílohy III k danému nariadeniu a boli uznané za štúdie, ktoré jasne dokazujú schopnosť viazať aflatoxín B1 (AfB), a navyše väzobná kapacita obmedzená na aflatoxín B1 bola definovaná ako vlastnosť bentonitu, možno záver týkajúci sa jeho účinnosti ako látky na zníženie kontaminácie krmív mykotoxínmi považovať za dostačujúci na to, aby sa použitie bentonitu rozšírilo na hydinu a ošípané.

               (6)

               Z posúdenia bentonitu vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedenej doplnkovej látky by sa preto malo povoliť podľa príloh k tomuto nariadeniu.

               (7)

               Vzhľadom na to, že okamžité uplatňovanie zmien podmienok povolenia bentonitu ako viažucej a protispekavej látky sa z bezpečnostných dôvodov nevyžaduje, je vhodné zainteresovaným stranám poskytnúť prechodné obdobie, aby sa pripravili na plnenie nových požiadaviek vyplývajúcich z povolenia.

               (8)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Bentonit špecifikovaný v prílohách, ktorý patrí do kategórie „technologické doplnkové látky“ a funkčných skupín „látky na zníženie kontaminácie krmív mykotoxínmi“, „viažuce látky“, „protispekavé látky“ a „látky na obmedzenie kontaminácie rádionuklidmi“, sa povoľuje ako doplnková látka vo výžive zvierat na základe podmienok stanovených v uvedených prílohách.
   Článok 2
   Doplnková látka špecifikovaná v prílohe II, ktorá patrí do funkčných skupín „viažuce látky“ a „protispekavé látky“, a krmivá obsahujúce túto látku, ktoré boli vyrobené a označené pred 19. novembrom 2015 v súlade s pravidlami platnými pred 19. novembrom 2013, sa môžu naďalej uvádzať na trh a používať až do vyčerpania existujúcich zásob.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

      (3)  Štyridsiata prvá smernica Komisie 82/822/EHS z 19. novembra 1982, ktorou sa menia a dopĺňajú prílohy k smernici Rady 70/524/EHS o prídavných látkach do krmív (Ú. v. ES L 347, 7.12.1982, p. 16).

      (4)  Vestník EFSA (EFSA Journal) 2011; 9(2): 2007.

      (5)  Vestník EFSA (EFSA Journal) 2011; 9(6): 2276.

      (6)  Vestník EFSA (EFSA Journal) 2012; 10(7): 2787.

      (7)  Nariadenie Komisie (ES) č. 429/2008 z 25. apríla 2008 o podrobných pravidlách implementácie nariadenia Európskeho parlamentu a Rady (ES) č. 1831/2003, pokiaľ ide o prípravu a predkladanie žiadostí a posudzovanie a povoľovanie kŕmnych doplnkových látok (Ú. v. EÚ L 133, 22.5.2008, s. 1).

      PRÍLOHA I

                  Identifikačné číslo doplnkovej látky

                  Doplnková látka

                  Chemické zloženie, opis, metódy analýzy

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec obdobia platnosti povolenia

                  mg účinnej látky na kg kompletného krmiva s obsahom vlhkosti 12 %

                     Kategória technologických doplnkových látok. Funkčná skupina: látky určené na zníženie kontaminácie krmiva mykotoxínmi: aflatoxín B1

                  1m558

                  bentonit

                                 Zloženie doplnkovej látky

                              bentonit: ≥ 70 % smektit (dioktahedral montmorillonit).

                                 Charakteristika účinnej látky

                              bentonit: ≥ 70 % smektit (dioktahedral montmorillonit)
                              < 10 % opál a živec
                              < 4 % kremeň a kalcit
                              AfB1 – väzobná kapacita (VK
                                    AfB1
                                 ) nad 90 %.

                                 Analytická metóda
                                  (1)

                              Na stanovenie bentonitu v kŕmnej doplnkovej látke: röntgenová difrakcia (XRD).
                              Na stanovenie VK
                                    AfB1
                                  doplnkovej látky: adsorpčný test realizovaný v tlmivom roztoku pri pH 5,0 a koncentrácii 4 mg/l v prípade AfB1 a hmotnostnej koncentrácii 0,02 % v prípade doplnkovej látky.

                  prežúvavce
                  hydina
                  ošípané

                  —

                  20 000

                              1.

                              V pokynoch na použitie uveďte:

                                          —

                                          „Zabráňte súčasnému orálnemu použitiu s makrolidmi.“,

                                          —

                                          v prípade hydiny: „Zabráňte súčasnému orálnemu použitiu s robenidínom.“

                              2.

                              V prípade hydiny: súčasné použitie s inými kokcidiostatikami ako s robenidínom je kontraindikované pri množstve bentonitu nad 5 000 mg/kg kompletného krmiva.

                              3.

                              Celkové množstvo bentonitu nesmie v kompletnom krmive prekročiť najvyššie prípustné množstvo 20 000 mg/kg kompletného krmiva.

                              4.

                              Doplnková látka sa môže používať v krmivách, ktoré spĺňajú predpisy Európskej únie týkajúce sa nežiaducich látok v krmivách.

                              5.

                              Na účely bezpečnosti: pri manipulácii použiť ochrannú dýchaciu masku, okuliare a ochranné rukavice.

                  19. novembra 2023

         (1)  Podrobné informácie o analytických metódach sú k dispozícii na tejto webovej stránke referenčného laboratória Európskej únie pre kŕmne doplnkové látky: http://irmm.jrc.ec.europa.eu/EURLs/EURL_feed_additives/Pages/index.aspx

      PRÍLOHA II

                  Identifikačné číslo doplnkovej látky

                  Doplnková látka

                  Chemické zloženie, opis, metódy analýzy

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec obdobia platnosti povolenia

                  mg účinnej látky na kg kompletného krmiva s obsahom vlhkosti 12 %

                     Kategória technologických doplnkových látok. Funkčná skupina: viažuce látky

                  1m558i

                  bentonit

                                 Zloženie doplnkovej látky:

                              bentonit: ≥ 50 % smektit.

                                 Charakteristika účinnej látky:

                              bentonit: ≥ 50 % smektit.

                                 Analytická metóda
                                  (1)

                              Na stanovenie bentonitu v kŕmnej doplnkovej látke: röntgenová difrakcia (XRD).

                  všetky živočíšne druhy

                  —

                  20 000

                              1.

                              V pokynoch na použitie uveďte:

                                          —

                                          „Zabráňte súčasnému orálnemu použitiu s makrolidmi.“,

                                          —

                                          v prípade hydiny: „Zabráňte súčasnému orálnemu použitiu s robenidínom.“

                              2.

                              V prípade hydiny: súčasné použitie s inými kokcidiostatikami ako s robenidínom je kontraindikované pri množstve bentonitu nad 5 000 mg/kg kompletného krmiva.

                              3.

                              Celkové množstvo bentonitu nesmie v kompletnom krmive prekročiť najvyššie prípustné množstvo 20 000 mg/kg kompletného krmiva.

                              4.

                              Na účely bezpečnosti: pri manipulácii použiť ochrannú dýchaciu masku, okuliare a ochranné rukavice.

                  19. novembra 2023

                     Kategória technologických doplnkových látok. Funkčná skupina: protispekavé látky

                  1m558i

                  bentonit

                                 Zloženie doplnkovej látky:

                              bentonit: ≥ 50 % smektit.

                                 Charakteristika účinnej látky:

                              bentonit: ≥ 50 % smektit.

                                 Analytická metóda
                                  (1)

                              Na stanovenie bentonitu v kŕmnej doplnkovej látke: röntgenová difrakcia (XRD).

                  všetky živočíšne druhy

                  —

                  20 000

                              1.

                              V pokynoch na použitie uveďte:

                                          —

                                          „Zabráňte súčasnému orálnemu použitiu s makrolidmi.“,

                                          —

                                          v prípade hydiny: „Zabráňte súčasnému orálnemu použitiu s robenidínom.“

                              2.

                              V prípade hydiny: súčasné použitie s inými kokcidiostatikami ako s robenidínom je kontraindikované pri množstve bentonitu nad 5 000 mg/kg kompletného krmiva.

                              3.

                              Celkové množstvo bentonitu nesmie v kompletnom krmive prekročiť najvyššie prípustné množstvo 20 000 mg/kg kompletného krmiva.

                              4.

                              Na účely bezpečnosti: pri manipulácii použiť ochrannú dýchaciu masku, okuliare a ochranné rukavice.

                  19. novembra 2023

                     Kategória technologických doplnkových látok. Funkčná skupina: látky na obmedzenie kontaminácie rádionuklidmi (134/137Cs)

                  1m558i

                  bentonit

                                 Zloženie doplnkovej látky:

                              bentonit: ≥ 50 % smektit.

                                 Charakteristika účinnej látky:

                              bentonit: ≥ 50 % smektit.

                                 Analytická metóda
                                  (1)

                              Na stanovenie bentonitu v kŕmnej doplnkovej látke: röntgenová difrakcia (XRD).

                  všetky živočíšne druhy

                  —

                  —

                              1.

                              V pokynoch na použitie uveďte:

                                          —

                                          „Zabráňte súčasnému orálnemu použitiu s makrolidmi.“,

                                          —

                                          v prípade hydiny: „Zabráňte súčasnému orálnemu použitiu s robenidínom.“

                              2.

                              V prípade hydiny: súčasné použitie s inými kokcidiostatikami ako s robenidínom je kontraindikované pri množstve bentonitu nad 5 000 mg/kg kompletného krmiva.

                              3.

                              Zmes bentonitu z rôznych zdrojov nesmie v kompletnom krmive prekročiť najvyššie prípustné množstvo 20 000 mg/kg kompletného krmiva.

                              4.

                              Doplnková látka sa môže použiť v prípade, že je krmivo kontaminované rádioaktívnym céziom s cieľom obmedziť kontamináciu u zvierat a v produktoch z nich.

                              5.

                              Na účely bezpečnosti: pri manipulácii použiť ochrannú dýchaciu masku, okuliare a ochranné rukavice.

                  19. novembra 2023

         (1)  Podrobné informácie o analytických metódach sú k dispozícii na tejto webovej stránke referenčného laboratória Európskej únie pre kŕmne doplnkové látky: http://irmm.jrc.ec.europa.eu/EURLs/EURL_feed_additives/Pages/index.aspx


title: Vykonávacie nariadenie Rady (EÚ) č. 941/2011 z  22. septembra 2011 , ktorým sa vykonáva článok 16 ods. 2 a 5 nariadenia (EÚ) č. 204/2011 o reštriktívnych opatreniach s ohľadom na situáciu v Líbyi

text:
               23.9.2011

               SK

               Úradný vestník Európskej únie

               L 246/11

         VYKONÁVACIE NARIADENIE RADY (EÚ) č. 941/2011
   z 22. septembra 2011,
   ktorým sa vykonáva článok 16 ods. 2 a 5 nariadenia (EÚ) č. 204/2011 o reštriktívnych opatreniach s ohľadom na situáciu v Líbyi
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 204/2011 z 2. marca 2011 o reštriktívnych opatreniach s ohľadom na situáciu v Líbyi (1), a najmä na jeho článok 16 ods. 2 a 5,
   keďže:

               (1)

               Rada 2. marca 2011 prijala nariadenie (EÚ) č. 204/2011.

               (2)

               Potom, ako sa 16. septembra 2011 prijala rezolúcia Bezpečnostnej rady Organizácie Spojených národov (BR OSN) 2009 (2011), a v súlade s rozhodnutím Rady 2011/625/SZBP z 22. septembra 2011, ktorým sa mení a dopĺňa rozhodnutie 2011/137/SZBP o reštriktívnych opatreniach s ohľadom na situáciu v Líbyi (2), by sa zoznamy osôb a subjektov, na ktoré sa vzťahujú reštriktívne opatrenia, uvedené v prílohách II a III k nariadeniu (EÚ) č. 204/2011 mali zmeniť a doplniť,

         PRIJALA TOTO NARIADENIE:
   Článok 1
   Záznamy o subjektoch uvedené v prílohe k tomuto nariadeniu sa vypustia zo zoznamov uvedených v prílohách II a III k nariadeniu (EÚ) č. 204/2011.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. septembra 2011

            Za Radu

            predseda

         M. DOWGIELEWICZ

      (1)  Ú. v. EÚ L 58, 3.3.2011, s. 1.

      (2)  Pozri stranu 30 tohto úradného vestníka.

      PRÍLOHA

         Subjekty podľa článku 1

      Záznam, ktorý sa vypúšťa zo zoznamu uvedeného v prílohe II k nariadeniu (EÚ) č. 204/2011:

                  5.

                  Libyan National Oil Corporation (Líbyjská národná ropná spoločnosť).

            Záznam, ktorý sa vypúšťa zo zoznamu uvedeného v prílohe III k nariadeniu (EÚ) č. 204/2011:

                  29.

                  Zuietina Oil Company (alias ZOC; alias Zueitina).


title: Vykonávacie nariadenie Komisie (EÚ) č. 1040/2013 z  24. októbra 2013 o povolení prípravku endo-1,4-β-xylanázy produkovanej kmeňom Trichoderma reesei (MUCL 49755) a endo-1,3(4)-β-glukanázy produkovanej kmeňom Trichoderma reesei (MUCL 49754) ako kŕmnej doplnkovej látky pre ošípané na výkrm a menej významné druhy ošípaných na výkrm okrem Sus scrofa domesticus a výkrmové morky (držiteľ povolenia: Aveve NV) Text s významom pre EHP

text:
               25.10.2013

               SK

               Úradný vestník Európskej únie

               L 283/46

         VYKONÁVACIE NARIADENIE KOMISIE (EÚ) č. 1040/2013
   z 24. októbra 2013
   o povolení prípravku endo-1,4-β-xylanázy produkovanej kmeňom Trichoderma reesei (MUCL 49755) a endo-1,3(4)-β-glukanázy produkovanej kmeňom Trichoderma reesei (MUCL 49754) ako kŕmnej doplnkovej látky pre ošípané na výkrm a menej významné druhy ošípaných na výkrm okrem Sus scrofa domesticus a výkrmové morky (držiteľ povolenia: Aveve NV)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

               (2)

               V súlade s článkom 7 nariadenia (ES) č. 1831/2003 bola podaná žiadosť o schválenie nového použitia prípravku endo-1,4-β-xylanázy produkovanej Trichoderma reesei (MUCL 49755) a endo-1,3(4)-β-glukanázy produkovanej Trichoderma reesei (MUCL 49754). Boli k nej priložené údaje a náležitosti vyžadované podľa článku 7 ods. 3 nariadenia (ES) č. 1831/2003.

               (3)

               Týka sa povolenia nového použitia prípravku endo-1,4-β-xylanázy produkovanej kmeňom Trichoderma reesei (MUCL 49755) a endo-1,3(4)-β-glukanázy produkovanej kmeňom Trichoderma reesei (MUCL 49754) ako kŕmnej doplnkovej látky pre ošípané na výkrm a menej významné druhy ošípaných na výkrm okrem Sus scrofa domesticus a výkrmové morky, ktorá sa má zaradiť do kategórie doplnkových látok „zootechnické doplnkové látky“.

               (4)

               Používanie prípravku bolo povolené na obdobie desiatich rokov v prípade kurčiat na výkrm nariadením Komisie (ES) č. 1091/2009 (2), v prípade odstavčiat vykonávacím nariadením Komisie (EÚ) č. 1088/2011 (3) a v prípade nosníc a menej významných druhov hydiny na výkrm a znášanie vajec vykonávacím nariadením Komisie (EÚ) č. 989/2012 (4).

               (5)

               Európsky úrad pre bezpečnosť potravín (ďalej len „úrad“) vo svojich stanoviskách z 12. marca 2013 (5) potvrdil svoje predchádzajúce závery, v ktorých uviedol, že za navrhovaných podmienok použitia prípravok endo-1,4-β-xylanázy produkovanej kmeňom Trichoderma reesei (MUCL 49755) a endo-1,3(4)-β-glukanázy produkovanej kmeňom Trichoderma reesei (MUCL 49754) nemá nepriaznivé účinky na zdravie zvierat, ľudské zdravie ani na životné prostredie. Uviedol, že doplnková látka má potenciál zlepšiť zootechnickú úžitkovosť ošípaných na výkrm a že tento záver možno uplatniť aj na menej významné druhy ošípaných na výkrm okrem Sus scrofa domesticus. Okrem toho uviedol, že doplnková látka má potenciál zlepšiť konečnú telesnú hmotnosť a pomer spotreby krmiva k prírastku hmotnosti u výkrmových moriek. Úrad sa nedomnieva, že sú potrebné osobitné požiadavky na monitorovanie po uvedení na trh. Úrad zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

               (6)

               Z posúdenia prípravku endo-1,4-β-xylanázy produkovanej kmeňom Trichoderma reesei (MUCL 49755) a endo-1,3(4)-β-glukanázy produkovanej kmeňom Trichoderma reesei (MUCL 49754) vyplýva, že podmienky na schválenie stanovené v článku 5 nariadenia (ES) č. 1831/2003 sú splnené. Preto by sa používanie tohto prípravku malo povoliť v súlade s prílohou k tomuto nariadeniu.

               (7)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Prípravok vymedzený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  Nariadenie Komisie (ES) č. 1091/2009 z 13. novembra 2009 o povolení enzymatického prípravku endo-1,4-beta-xylanázy produkovanej kmeňom Trichoderma reesei (MUCL 49755) a endo-1,3(4)-beta-glukanázy produkovanej kmeňom Trichoderma reesei (MUCL 49754) ako kŕmnej doplnkovej látky pre kurčatá na výkrm (držiteľ povolenia: spoločnosť Aveve NV) (Ú. v. EÚ L 299, 14.11.2009, s. 6).

      (3)  Vykonávacie nariadenie Komisie (EÚ) č. 1088/2011 z 27. októbra 2011 týkajúce sa schválenia enzymatického prípravku endo-1,4-beta-xylanázy produkovanej Trichoderma reesei (MULC 49755) a endo-1,3(4)-beta-glukanázy produkovanej Trichoderma reesei (MULC 49754) ako kŕmnej doplnkovej látky pre odstavčatá (držiteľ povolenia: spoločnosť Aveve NV) (držiteľ povolenia: spoločnosť Aveve NV) (Ú. v. EÚ L 281, 28.10.2011, s. 14).

      (4)  Vykonávacie nariadenie Komisie (EÚ) č. 989/2012 z 25. októbra 2012 o povolení endo-1,4-beta-xylanázy produkovanej kmeňom Trichoderma reesei (MULC 49755) a endo-1,3(4)-beta-glukanázy produkovanej kmeňom Trichoderma reesei (MULC 49754) ako kŕmnej doplnkovej látky pre nosnice a menej významné druhy hydiny na výkrm a znášanie vajec (držiteľ povolenia: spoločnosť Aveve NV)

      Ú. v. EÚ L 297, 26.10.2012, s. 11.

      (5)  EFSA Journal (Vestník EFSA) 2013; 11(4):3171 a EFSA Journal (Vestník EFSA) 2013; 11(4):3172.

      PRÍLOHA

                  Identifikačné číslo doplnkovej látky

                  Názov držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec platnosti povolenia

                  Jednotky aktivity/kg kompletného krmiva s obsahom vlhkosti 12 %

                     Kategória zootechnických doplnkových látok. Funkčná skupina: látky zvyšujúce stráviteľnosť

                  4a9

                  Aveve NV

                  endo-1,4-β-xylanáza
                  EC 3.2.1.8
                  endo-1,3(4)-β-glukanáza
                  EC 3.2.1.6

                                 Zloženie doplnkovej látky

                              Prípravok endo-1,4-β-xylanázy produkovanej kmeňom Trichoderma reesei (MUCL 49755) a endo-1,3(4)-β-glukanázy produkovanej kmeňom Trichoderma reesei (MUCL 49754) s aktivitou najmenej: 40 000 XU (1) a 9 000 BGU (2)/g. Pevná a tekutá forma.

                                 Charakteristika účinnej látky

                              Endo-1,4-β-xylanáza produkovaná kmeňom Trichoderma reesei (MUCL 49755) a endo-1,3(4)-β-glukanáza produkovaná kmeňom Trichoderma reesei (MUCL 49754).

                                 Analytická metóda
                                  (3)

                              Charakteristika účinnej látky v doplnkovej látke:

                                          —

                                          kolorimetrická metóda založená na reakcii kyseliny dinitrosalicylovej na redukujúcom cukre produkovanom pôsobením endo-1,4-β-xylanázy na substrát obsahujúci xylán,

                                          —

                                          kolorimetrická metóda založená na reakcii kyseliny dinitrosalicylovej na redukujúcom cukre produkovanom pôsobením endo-1,3(4)-β-glukanázy na substrát obsahujúci betaglukán.

                                    Charakteristika účinných látok v krmivách:

                                          —

                                          kolorimetrická metóda, pri ktorej sa meria farbivo rozpustné vo vode uvoľnené pôsobením endo-1,4-beta-xylanázy z arabinoxylánového substrátu pšenice zosieťovanej s farbivom,

                                          —

                                          kolorimetrická metóda, pri ktorej sa meria farbivo rozpustné vo vode uvoľnené pôsobením endo-1,3(4)-β-glukanázy z betaglukánového substrátu jačmeňa zosieťovaného s farbivom.

                  ošípané na výkrm
                  menej významné druhy ošípaných na výkrm okrem Sus scrofa domesticus

                  výkrmové morky

                  —

                  4 000 XU
                  900 BGU

                  —

                              1.

                              V návode na použitie doplnkovej látky a premixu je potrebné uviesť podmienky skladovania a stabilitu pri peletovaní.

                              2.

                              Na použitie v krmivách bohatých na neškrobové polysacharidy (najmä beta-glukány a arabinoxylány).

                              3.

                              Na účely bezpečnosti: pri manipulácii použiť ochrannú dýchaciu masku, okuliare a ochranné rukavice.

                  14. november 2023

         (1)  XU je množstvo enzýmu, ktoré uvoľní 1 mikromol redukujúcich cukrov (ekvivalentov xylózy) zo xylánu z ovsených pliev za minútu pri pH 4,8 a teplote 50 °C.

         (2)  BGU je množstvo enzýmu, ktoré uvoľní 1 mikromol redukujúcich cukrov (ekvivalentov celobiózy) z betaglukánu z jačmeňa za minútu pri pH 5,0 a teplote 50 °C.

         (3)  Podrobné informácie o analytických metódach sú k dispozícii na tejto adrese referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx


title: Vykonávacie nariadenie Komisie (EÚ) č. 291/2012 z  2. apríla 2012 , ktorým sa mení a dopĺňa nariadenie Rady (ES) č. 992/95, pokiaľ ide o colné kvóty Únie na niektoré poľnohospodárske produkty a produkty z rýb s pôvodom v Nórsku

text:
               3.4.2012

               SK

               Úradný vestník Európskej únie

               L 96/1

         VYKONÁVACIE NARIADENIE KOMISIE (EÚ) č. 291/2012
   z 2. apríla 2012,
   ktorým sa mení a dopĺňa nariadenie Rady (ES) č. 992/95, pokiaľ ide o colné kvóty Únie na niektoré poľnohospodárske produkty a produkty z rýb s pôvodom v Nórsku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 992/95 z 10. apríla 1995 o otvorení a správe colných kvót Spoločenstva pre niektoré poľnohospodárske produkty a produkty z rýb s pôvodom v Nórsku (1), a najmä na jeho článok 5 ods. 1 písm. a) a b),
   keďže:

               (1)

               Bola uzatvorená Dohoda vo forme výmeny listov medzi Európskou úniou a Nórskym kráľovstvom o dodatočných obchodných preferenciách v oblasti poľnohospodárskych výrobkov na základe článku 19 Dohody o Európskom hospodárskom priestore. Táto dohoda bola schválená v mene Únie rozhodnutím Rady 2011/818/EÚ (2).

               (2)

               V tejto dohode sa ustanovuje ďalšia postupná liberalizácia poľnohospodárskeho obchodu na preferenčnom, vzájomnom a vzájomne výhodnom základe a pre nové ročné colné kvóty na dovoz určitých poľnohospodárskych výrobkov s pôvodom v Nórsku do Európskej únie bez cla.

               (3)

               S cieľom uplatňovať nové colné kvóty ustanovené v dohode je potrebné zmeniť a doplniť nariadenie (ES) č. 992/95.

               (4)

               Nariadenie (ES) č. 992/95 by sa preto malo zodpovedajúcim spôsobom zmeniť a doplniť.

               (5)

               V súlade s rozhodnutím 2011/818/EÚ sa nové colné kvóty majú uplatňovať od 1. januára 2012. Toto nariadenie by sa preto malo uplatňovať od rovnakého dátumu.

               (6)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Príloha I k nariadeniu (ES) č. 992/95 sa mení a dopĺňa tak, ako je ustanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. apríla 2012

            Za Komisiu

            predseda

         José Manuel BARROSO

      (1)  Ú. v. ES L 101, 4.5.1995, s. 1.

      (2)  Ú. v. EÚ L 327, 9.12.2011, s. 1.

      PRÍLOHA
      Príloha I k nariadeniu (ES) č. 992/95 sa mení a dopĺňa takto:

                  a)

                  Riadky pre poradové čísla 09.0701, 09.0751, 09.0757 a 09.0759 sa nahrádzajú takto:

                              Poradové číslo

                              Číselný znak KN

                              Podpoložka TARIC

                              Opis výrobkov

                              Obdobie kvóty

                              Objem kvóty
                              (v tonách čistej hmotnosti, pokiaľ nie je uvedené inak)

                              Clo v rámci kvóty
                              (v %)

                              „09.0701

                              Ex15042010

                              90

                              Tuky a oleje morských živočíchov, iné ako veľrybí olej a spermacet, v baleniach s čistou hmotnosťou viac ako 1 kg

                              od 1. 1. do 31. 12.

                              1 000

                              8,5

                              Ex15043010

                              99

                              09.0751

                              Ex07041000

                              90

                              Karfiol

                              od 1. 8. do 31. 10.

                              2 000

                              0

                              09.0757

                              Ex08092100
                              Ex08092900

                              Čerešne, čerstvé

                              od 16. 7. do 15. 9.

                              900

                              0 (3)

                              09.0759

                              Ex08094005

                              Slivky, čerstvé, od 1. septembra do 15. októbra

                              od 1. 9. do 15. 10.

                              600

                              0 (3)“

                  b)

                  Riadky pre poradové čísla 09.0753, 09.0755, 09.0775, 09.0777, 09.0781 a 09.0785 sa vypúšťajú.

                  c)

                  Vkladajú sa tieto riadky:

                              „09.0815

                              0810 20 10

                              Maliny, čerstvé

                              od 1. 1. do 31. 12.

                              400

                              0

                              09.0816

                              2005 20 20

                              Tenké zemiakové lupienky, smažené alebo pečené, tiež solené alebo ochutené, v hermeticky uzavretých obaloch, vhodné na okamžitú spotrebu

                              od 1. 1. do 31. 12.

                              200

                              0

                              09.0817

                              2309 10 13
                              2309 10 15
                              2309 10 19
                              2309 10 33
                              2309 10 39
                              2309 10 51
                              2309 10 53
                              2309 10 59
                              2309 10 70
                              2309 10 90

                              Krmivo pre psy alebo mačky, v balení na predaj v malom

                              od 1. 1. do 31. 12.

                              13 000

                              0“


title: Vykonávacie nariadenie Komisie (EÚ) č. 1113/2013 zo 7. novembra 2013 o povolení prípravkov z  Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM I-4323, Lactobacillus buchneri LN 40177/ATCC PTA-6138 a  Lactobacillus buchneri LN 4637/ATCC PTA-2494 ako kŕmnych doplnkových látok pre všetky druhy zvierat  Text s významom pre EHP

text:
               8.11.2013

               SK

               Úradný vestník Európskej únie

               L 298/29

         VYKONÁVACIE NARIADENIE KOMISIE (EÚ) č. 1113/2013
   zo 7. novembra 2013
   o povolení prípravkov z Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM I-4323, Lactobacillus buchneri LN 40177/ATCC PTA-6138 a Lactobacillus buchneri LN 4637/ATCC PTA-2494 ako kŕmnych doplnkových látok pre všetky druhy zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. Článok 10 ods. 7 nariadenia (ES) č. 1831/2003 v spojení s jeho článkom 10 ods. 1 až 4 obsahuje konkrétne ustanovenia týkajúce sa hodnotenia výrobkov používaných v Únii ako doplnkové látky do siláže k dátumu uplatňovania uvedeného nariadenia.

               (2)

               V súlade s článkom 10 ods. 1 písm. b) nariadenia (ES) č. 1831/2003 boli prípravky z Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM I-4323, Lactobacillus buchneri LN 40177/ATCC PTA-6138 a Lactobacillus buchneri LN 4637/ATCC PTA-2494 zapísané do Registra kŕmnych doplnkových látok ako existujúce výrobky, ktoré patria do funkčnej skupiny „doplnkové látky do siláže“, pre všetky druhy zvierat.

               (3)

               V súlade s článkom 10 ods. 2 nariadenia (ES) č. 1831/2003 v spojení s jeho článkom 7 boli predložené žiadosti o povolenie týchto prípravkov ako kŕmnych doplnkových látok pre všetky druhy zvierat a o zaradenie týchto doplnkových látok do kategórie „technologické doplnkové látky“ a do funkčnej skupiny „doplnkové látky do siláže“. K týmto žiadostiam boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003.

               (4)

               Európsky úrad pre bezpečnosť potravín (ďalej len „úrad“) dospel vo svojich stanoviskách z 12. marca 2013 (2) a 16. apríla 2013 (3) k záveru, že príslušné prípravky nemajú za navrhovaných podmienok použitia nepriaznivé účinky na zdravie zvierat, ľudí ani na životné prostredie. Úrad tiež dospel k záveru, že prípravok z Lactobacillus plantarum NCIMB 40027 má potenciál zlepšiť produkciu siláže zvýšením obsahu kyseliny mliečnej, ako aj konzerváciu sušiny znížením pH a degradácie bielkovín v ľahko a stredne ťažko silážovateľných krmív pri 1 × 108 JTK/kg čerstvého materiálu a pri 1 × 109 JTK/kg čerstvého materiálu v prípade ťažko silážovateľných krmív u všetkých druhov zvierat. Takisto dospel k záveru, že prípravok z Lactobacillus buchneri DSM 22501 má potenciál zlepšiť produkciu siláže znížením pH a obsahu amoniakálneho dusíka, ako aj konzerváciu sušiny z ľahko, stredne ťažko a ťažko silážovateľných krmív; prípravok z Lactobacillus buchneri NCIMB 40788/CNCM I-4323 má potenciál zvyšovať aeróbnu stabilitu ľahko, stredne ťažko a ťažko silážovateľných krmív a prípravky z Lactobacillus buchneri LN 40177/ATCC PTA-6138 a z Lactobacillus buchneri LN 4637/ATCC PTA-2494 majú potenciál zvyšovať aeróbnu stabilitu ľahko silážovateľných krmív u všetkých druhov zvierat. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metódach analýzy kŕmnych doplnkových látok v krmive, ktorú predložilo referenčné laboratórium zriadené nariadením (ES) č. 1831/2003.

               (5)

               Z posúdenia príslušných prípravkov vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Preto by sa používanie týchto prípravkov malo povoliť tak, ako sa uvádza v prílohe k tomuto nariadeniu.

               (6)

               Vzhľadom na to, že okamžité uplatňovanie zmien podmienok povolenia sa z bezpečnostných dôvodov nevyžaduje, je vhodné umožniť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

               (7)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Povolenie
   Prípravky špecifikované v prílohe, ktoré patria do kategórie doplnkových látok „technologické doplnkové látky“ a do funkčnej skupiny „doplnkové látky do siláže“, sa za podmienok stanovených v uvedenej prílohe povoľujú ako doplnkové látky vo výžive zvierat.
   Článok 2
   Prechodné opatrenia
   Prípravky špecifikované v prílohe a krmivá obsahujúce tieto prípravky, vyrobené a označené pred 28. májom 2014 v súlade s pravidlami platnými pred 28. novembrom 2013, sa môžu naďalej uvádzať na trh a používať až do vyčerpania existujúcich zásob.
   Článok 3
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. novembra 2013

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  Vestník EFSA (EFSA Journal) 2013; 11(4): 3168.

      (3)  Vestník EFSA (EFSA Journal) 2013; 11(5): 3205.

      PRÍLOHA

                  Identifikačné číslo doplnkovej látky

                  Názov/meno držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec obdobia platnosti povolenia

                  JTK/kg čerstvého materiálu

                     Kategória technologických doplnkových látok. Funkčná skupina: doplnkové látky do siláže

                  1k20743

                  —

                     Lactobacillus plantarum NCIMB 40027

                                 Zloženie doplnkovej látky

                              prípravok z Lactobacillus plantarum NCIMB 40027 s obsahom najmenej 1 × 1011 JTK/g doplnkovej látky.

                                 Charakteristika účinnej látky

                              živé bunky Lactobacillus plantarum NCIMB 40027.

                                 Analytická metóda
                                  (1)

                              Kvantifikácia v kŕmnej doplnkovej látke: difúznou platňovou metódou (EN 15787).
                              Identifikácia pulznou gélovou elektroforézou (PFGE).

                  všetky druhy zvierat

                  —

                  —

                  —

                              1.

                              V návode na použitie doplnkovej látky a premixu uveďte podmienky skladovania.

                              2.

                              Minimálny obsah doplnkovej látky, ak sa nepoužíva v kombinácii s inými mikroorganizmami, ktoré sú doplnkovými látkami do siláže:

                                          —

                                          1 × 108 JTK/kg čerstvého materiálu v ľahko a stredne ťažko silážovateľných materiáloch (2),

                                          —

                                          1 × 109 JTK/kg čerstvého materiálu v ťažko silážovateľných materiáloch (3).

                              3.

                              Na účely bezpečnosti: pri manipulácii sa odporúča použitie ochrannej dýchacej masky a rukavíc.

                  28. novembra 2023

                  1k20738

                     Lactobacillus buchneri DSM 22501

                                 Zloženie doplnkovej látky

                              prípravok z Lactobacillus buchneri DSM 22501 s obsahom najmenej 5 × 1010 JTK/g doplnkovej látky.

                                 Charakteristika účinnej látky

                              živé bunky Lactobacillus buchneri DSM 22501.

                                 Analytická metóda
                                  (1)

                              Kvantifikácia v kŕmnej doplnkovej látke: difúznou platňovou metódou (EN 15787).
                              Identifikácia pulznou gélovou elektroforézou (PFGE).

                  všetky druhy zvierat

                              1.

                              V návode na použitie doplnkovej látky a premixu je potrebné uviesť teplotu pri skladovaní a čas skladovateľnosti.

                              2.

                              Minimálny obsah doplnkovej látky, ak sa nepoužíva v kombinácii s inými mikroorganizmami, ktoré sú doplnkovými látkami do siláže: 1 × 108 JTK/kg čerstvého materiálu.

                              3.

                              Na účely bezpečnosti: pri manipulácii sa odporúča použitie ochrannej dýchacej masky a rukavíc.

                  1k20739

                  —

                     Lactobacillus buchneri

                  NCIMB 40788/CNCM I-4323

                                 Zloženie doplnkovej látky

                              prípravok z Lactobacillus buchneri NCIMB 40788/CNCM I-4323 s obsahom najmenej 3 × 109 JTK/g doplnkovej látky.

                                 Charakteristika účinnej látky

                              živé bunky Lactobacillus buchneri NCIMB 40788/CNCM I-4323

                                 Analytická metóda
                                  (1)

                              Kvantifikácia v kŕmnej doplnkovej látke: metóda platňového nanášania (EN 15787).
                              Identifikácia pulznou gélovou elektroforézou (PFGE).

                  všetky druhy zvierat

                  —

                  —

                  —

                              1.

                              V návode na použitie doplnkovej látky a premixu je potrebné uviesť teplotu pri skladovaní a čas skladovateľnosti.

                              2.

                              Minimálny obsah doplnkovej látky, ak sa nepoužíva v kombinácii s inými mikroorganizmami, ktoré sú doplnkovými látkami do siláže: 1 × 108 JTK/kg čerstvého materiálu.

                              3.

                              Na účely bezpečnosti: pri manipulácii sa odporúča použitie ochrannej dýchacej masky a rukavíc.

                  28. novembra 2023

                  1k20740

                  —

                     Lactobacillus buchneri

                  LN 40177/ATCC PTA-6138

                                 Zloženie doplnkovej látky

                              prípravok z Lactobacillus buchneri LN 40177/ATCC PTA-6138 s obsahom najmenej 1 × 1010 JTK/g doplnkovej látky.

                                 Charakteristika účinnej látky

                              živé bunky Lactobacillus buchneri LN 40177/ATCC PTA-6138.

                                 Analytická metóda
                                  (1)

                              Kvantifikácia v kŕmnej doplnkovej látke: difúznou platňovou metódou (EN 15787).
                              Identifikácia pulznou gélovou elektroforézou (PFGE).

                  všetky druhy zvierat

                  —

                  —

                  —

                              1.

                              V návode na použitie doplnkovej látky a premixu je potrebné uviesť teplotu pri skladovaní a čas skladovateľnosti.

                              2.

                              Minimálny obsah doplnkovej látky, ak sa nepoužíva v kombinácii s inými mikroorganizmami, ktoré sú doplnkovými látkami do siláže: 1 × 108 JTK/kg čerstvého materiálu.

                              3.

                              Doplnková látka na použitie v ľahko silážovateľných materiáloch (4).

                              4.

                              Na účely bezpečnosti: pri manipulácii sa odporúča použitie ochrannej dýchacej masky a rukavíc.

                  28. novembra 2023

                  1k20741

                  —

                     Lactobacillus buchneri

                  LN 4637/ATCC PTA-2494

                                 Zloženie doplnkovej látky

                              prípravok z Lactobacillus buchneri LN 4637/ATCC PTA-2494 s obsahom najmenej 1 × 1010 JTK/g doplnkovej látky.

                                 Charakteristika účinnej látky

                              živé bunky Lactobacillus buchneri LN 4637/ATCC PTA-2494.

                                 Analytická metóda
                                  (1)

                              Kvantifikácia v kŕmnej doplnkovej látke: difúznou platňovou metódou (EN 15787).
                              Identifikácia pulznou gélovou elektroforézou (PFGE).

                  všetky druhy zvierat

                  —

                  —

                  —

                              1.

                              V návode na použitie doplnkovej látky a premixu je potrebné uviesť teplotu pri skladovaní a čas skladovateľnosti.

                              2.

                              Minimálny obsah doplnkovej látky, ak sa nepoužíva v kombinácii s inými mikroorganizmami, ktoré sú doplnkovými látkami do siláže: 1 × 108 JTK/kg čerstvého materiálu.

                              3.

                              Doplnková látka na použitie v ľahko silážovateľných materiáloch (4).

                              4.

                              Na účely bezpečnosti: pri manipulácii sa odporúča použitie ochrannej dýchacej masky a rukavíc.

                  28. novembra 2023

         (1)  Podrobné informácie o analytických metódach sú k dispozícii na tejto adrese referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Ľahko silážovateľné krmivo: > 3 % rozpustných uhľohydrátov v čerstvom materiáli. Stredne ťažko silážovateľné krmivo: 1,5 % – 3 % rozpustných uhľohydrátov v čerstvom materiáli. Nariadenie (ES) č. 429/2008 (Ú. v. EÚ L 133, 22.5.2008, s. 1).

         (3)  Ťažko silážovateľné krmivo: < 1,5 % rozpustných uhľohydrátov v čerstvom materiáli. Nariadenie (ES) č. 429/2008 (Ú. v. EÚ L 133, 22.5.2008, s. 1).

         (4)  Ľahko silážovateľné krmivo: > 3 % rozpustných uhľohydrátov v čerstvom materiáli. Nariadenie (ES) č. 429/2008 (Ú. v. EÚ L 133, 22.5.2008, s. 1).


title: Vykonávacie nariadenie Komisie (EÚ) 2015/380 zo 6. marca 2015 , ktorým sa stanovuje koeficient pridelenia, ktorý sa má uplatniť na žiadosti o dovozné povolenia na olivový olej podané 2. a  3. marca 2015 v rámci tuniskej colnej kvóty a ktorým sa pozastavuje vydávanie dovozných povolení na mesiac marec 2015

text:
               7.3.2015

               SK

               Úradný vestník Európskej únie

               L 64/35

         VYKONÁVACIE NARIADENIE KOMISIE (EÚ) 2015/380
   zo 6. marca 2015,
   ktorým sa stanovuje koeficient pridelenia, ktorý sa má uplatniť na žiadosti o dovozné povolenia na olivový olej podané 2. a 3. marca 2015 v rámci tuniskej colnej kvóty a ktorým sa pozastavuje vydávanie dovozných povolení na mesiac marec 2015
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188,
   so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
   keďže:

               (1)

               Článkom 3 ods. 1 a 2 protokolu 1 (3) k Európsko-stredomorskej dohode ustanovujúcej pridruženie medzi Európskym spoločenstvom a jeho členskými štátmi na jednej strane a Tuniskou republikou na strane druhej (4) sa otvára colná kvóta s nulovou sadzbou na dovoz neupraveného olivového oleja patriaceho pod číselné znaky KN 1509 10 10 a 1509 10 90, úplne získaného v Tunisku a prepravovaného priamo z tejto krajiny do Európskej únie v limite stanovenom na každý rok.

               (2)

               Článkom 2 ods. 2 nariadenia Komisie (ES) č. 1918/2006 z 20. decembra 2006, ktorým sa otvára colná kvóta a stanovuje spravovanie colnej kvóty na olivový olej s pôvodom v Tunisku (5), sa ustanovujú maximálne mesačné množstvá, na ktoré sa môžu vydať dovozné povolenia.

               (3)

               V súlade s článkom 3 ods. 1 nariadenia (ES) č. 1918/2006 sa príslušným orgánom podali žiadosti o vydanie dovozných povolení na celkové množstvo prekračujúce hranicu stanovenú na mesiac marec v článku 2 ods. 2 uvedeného nariadenia.

               (4)

               Za týchto okolností musí Komisia stanoviť koeficient pridelenia, ktorý umožní výdaj dovozných povolení v pomere k množstvu, ktoré je k dispozícii.

               (5)

               Keďže sa na mesiac marec dosiahla príslušná hranica, nemožno na tento mesiac vydať žiadne dovozné povolenie,

         PRIJALA TOTO NARIADENIE:
   Článok 1
   Žiadostiam o dovozné povolenia podaným 2. a 3. marca 2015 na základe článku 3 ods. 1 nariadenia (ES) č. 1918/2006 sa dáva koeficient pridelenia 5,451531 %.
   Vydávanie dovozných povolení na množstvá požadované od 4. marca 2015 sa na marec 2015 pozastavuje.
   Článok 2
   Toto nariadenie nadobúda účinnosť 7. marca 2015.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. marca 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 238, 1.9.2006, s. 13.

      (3)  Ú. v. ES L 97, 30.3.1998, s. 57.

      (4)  Ú. v. ES L 97, 30.3.1998, s. 2.

      (5)  Ú. v. EÚ L 365, 21.12.2006, s. 84.


title: Vykonávacie nariadenie Komisie (EÚ) č. 1055/2013 z  25. októbra 2013 o povolení prípravku z kyseliny ortofosforečnej ako kŕmnej doplnkovej látky pre všetky živočíšne druhy  Text s významom pre EHP

text:
               30.10.2013

               SK

               Úradný vestník Európskej únie

               L 288/57

         VYKONÁVACIE NARIADENIE KOMISIE (EÚ) č. 1055/2013
   z 25. októbra 2013
   o povolení prípravku z kyseliny ortofosforečnej ako kŕmnej doplnkovej látky pre všetky živočíšne druhy
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. Článkom 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).

               (2)

               Prípravok z kyseliny ortofosforečnej bol povolený bez časového obmedzenia v súlade so smernicou 70/524/EHS ako kŕmna doplnková látka pre všetky živočíšne druhy smernicou Komisie 76/603/EHS (3). Uvedený prípravok bol následne zapísaný do registra kŕmnych doplnkových látok Spoločenstva ako existujúci výrobok v súlade s článkom 10 ods. 1 nariadenia (ES) č. 1831/2003.

               (3)

               V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o prehodnotenie kyseliny ortofosforečnej, č. CAS 7664-38-2, ako doplnkovej látky na používanie v krmivách pre všetky druhy zvierat a o zaradenie danej doplnkovej látky do kategórie doplnkových látok „technologické doplnkové látky“ a funkčnej skupiny „konzervačné látky“. K uvedenej žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003. Žiadosť zahŕňa aj iné použitia tej istej látky, v prípade ktorých sa ešte neprijalo rozhodnutie.

               (4)

               Európsky úrad pre bezpečnosť potravín (ďalej len „úrad“) dospel vo svojom stanovisku z 13. decembra 2012 (4) k záveru, že pri navrhovaných podmienkach použitia v krmivách nemá kyselina ortofosforečná nepriaznivé účinky na zdravie zvierat a spotrebiteľov, a neočakáva sa ani to, že by predstavovala dodatočné riziko pre životné prostredie. Okrem toho má potenciál konzervovať krmivo. Úrad takisto dospel k záveru, že ak sa prijmú primerané ochranné opatrenia, pre používateľov nevzniknú žiadne bezpečnostné riziká. Úrad zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

               (5)

               Z posúdenia prípravku z kyseliny ortofosforečnej vyplýva, že podmienky na udelenie povolenia stanovené v článku 5 nariadenia (ES) č. 1831/2003 sú splnené. Preto by sa používanie tohto prípravku malo povoliť v súlade s prílohou k tomuto nariadeniu.

               (6)

               Keďže z dôvodov bezpečnosti sa nevyžaduje okamžité uplatnenie úprav na podmienky povoľovania, je vhodné poskytnúť prechodné obdobie na spotrebovanie existujúcich zásob uvedenej doplnkovej látky, premixov a kŕmnych zmesí s jej obsahom, ako sa povoľuje smernicou 76/603/EHS.

               (7)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Prípravok špecifikovaný v prílohe, ktorý patrí do kategórie doplnkových látok „technologické doplnkové látky“ a do funkčnej skupiny „konzervačné látky“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Prípravok špecifikovaný v prílohe a krmivo obsahujúce tento prípravok, vyrobené a označené pred 19. májom 2014 v súlade s pravidlami platnými pred 19. novembrom 2013, sa môžu uvádzať na trh a používať až do vyčerpania existujúcich zásob.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  Ú. v. ES L 270, 14.12.1970, s. 1.

      (3)  Ú. v. ES L 198, 23.7.1976, s. 10.

      (4)  Úradný vestník EFSA (EFSA Journal) (2013) 11(1):3043.

      PRÍLOHA

                  Identifikačné číslo doplnkovej látky

                  Názov držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec platnosti povolenia

                  mg na kg kompletného krmiva s obsahom vlhkosti 12 %

                     Kategória technologických doplnkových látok. Funkčná skupina: konzervačné látky

                  1a338

                  —

                  Kyselina ortofosforečná

                                 Zloženie doplnkovej látky

                              Prípravok z kyseliny ortofosforečnej
                              (67 % – 85,7 %) w/w (vodný roztok)

                                 Účinná látka

                              Kyselina ortofosforečná
                              H3PO4

                              č. CAS 7664-38-2
                              Prchavá kyselina: ≤ 10 mg/kg (ako kyselina octová)
                              Chloridy: ≤ 200 mg/kg (ako chlór)
                              Sírany: ≤ 1 500 mg/kg (ako CaSO4)

                                 Analytická metóda
                                  (1)

                              Na stanovenie kyseliny ortofosforečnej v kŕmnej doplnkovej látke: titrácia s hydroxidom sodným [Monograph JECFA „phosphoric acid“ (Monografia JECFA „kyselina fosforečná“) (2)]

                  Všetky živočíšne druhy

                  —

                  —

                  —

                              1.

                              Na účely bezpečnosti: počas manipulácie sa musí použiť ochranná dýchacia maska, ochranné okuliare, rukavice a ochranný odev.

                              2.

                              Na označení premixu sa musí uviesť obsah fosforu.

                  19. novembra 2023

         (1)  Podrobné informácie o analytických metódach sú k dispozícii na tejto adrese referenčného laboratória: www.irmm.jrc.be/crl-feed-additives

         (2)  JECFA Monograph „Phosphoric acid“ (Monografia JECFA „kyselina fosforečná“), http://www.fao.org/ag/agn/jecfa-additives/specs/Monograph1/Additive-312.pdf


title: Vykonávacie nariadenie Komisie (EÚ) 2015/21 z  5. januára 2015 o zatriedení určitého tovaru do kombinovanej nomenklatúry

text:
               8.1.2015

               SK

               Úradný vestník Európskej únie

               L 4/10

         VYKONÁVACIE NARIADENIE KOMISIE (EÚ) 2015/21
   z 5. januára 2015
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. januára 2015

            Za Komisiu

            v mene predsedu

         Heinz ZOUREK

            generálny riaditeľ pre dane a colnú úniu

      (1)  Ú. v. ES L 256, 7.9.1987, s. 1.

      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).

      PRÍLOHA

                  Opis tovaru

                  Zatriedenie (číselný znak KN)

                  Odôvodnenie

                  (1)

                  (2)

                  (3)

                  Elektronický komponent uložený v obdĺžnikovom plastovom puzdre (tzv. herná kartridž – „game cartridge“) s rozmermi 35 × 33 × 4 mm.
                  Herná kartridž pozostáva z dosky tlačeného plošného spoja s integrovanými obvodmi [pamäť len na čítanie (ROM) a flash pamäť], pasívnych prvkov (kondenzátory, odpory) a niekoľkých kontaktných kolíkov.
                  Pamäť ROM obsahuje aplikačný program (videohru) a používateľ ju nemôže zmeniť ani rozšíriť. Flash pamäť sa používa na ukladanie údajov vytvorených počas hry, ako sú napríklad preferencie alebo dosiahnuté úrovne a skóre.
                  Vzhľadom na svoj osobitný tvar a špecificky konfigurované kontaktné kolíky sa kartridž môže používať len v konzolách na videohry určitej značky a typu, ktoré sú zatriedené do položky 9504.
                  Pozri obrázok (1).

                  9504 50 00

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 3 k 95. kapitole a znením číselných znakov KN 9504 a 9504 50 00.
                  Kartridž obsahuje nielen flash pamäť, ale tiež pamäť ROM obsahujúcu hru. Flash pamäť iba uchováva informácie potrebné na hranie hry, ako sú preferencie hráčov a dosiahnuté úrovne a skóre. Kartridž sa môže použiť len na hranie videohier v spojení s hernou konzolou. Z tohto dôvodu je zatriedenie ako médiá na záznam zvuku alebo podobný záznam položky 8523 vylúčené [pozri tiež vysvetlivky k harmonizovanému systému k položke 8523, šiesty odsek, písm. f)].
                  Vzhľadom na to, že kartridž je časťou, súčasťou alebo príslušenstvom vhodným na použitie výhradne alebo hlavne s hernou konzolou podpoložky 9504 50, má sa zatriediť pod číselný znak KN 9504 50 00 [pozri tiež vysvetlivky k harmonizovanému systému k položke 9504 (2), tretí odsek].

         (1)  Obrázok slúži len na informačné účely.